Olev Siinmaa. Skulptor René Reinumäe, 2016
Aasta eest avati Pärnus arhitekt Olev Siinmaa mälestusmärk. Pärnu linnaarhitekt Olev Siinmaa (1881-1948) oli üks 1930. aastate väljapaistvamaid funktsionaliste. Siinmaa on Rannahotelli, Rannahoone ja paljud teiste Pärnu arhitektuuripärlite autor. Tema mälestusmärk asub arhitekti enda kodumaja ees.
Olev Siinmaa kuju avamine:
Vasakult: Andres Vare, Paco Ulman, René Reinumäe ja Olev Siinmaa
Kuju paigaldamine:
Pilte tehnoloogilistest protsessidest:
Kipsvormi valmistamine
Kipsvorm peaaegu valmis
Kipsvorm
Vormi avamine
Kipsvormid Rootsi jaama õuel. Auto kastis sõitsid need Sauele, kus toimus metallivalu.
René alumiiniumkuju viimistlustlemas. Kuju valas Uus Monumentaal, foto: Ain Siimon
Skulptuuri modelleerimine:
René savimudeliga
Savimudel, modelleerimise veel päris alguses
René Reinumäe vahemudel Siinmaa skulptuurile
Olev Siinmaa mälestusmärgi ideekonkursi võitis Mudel OÜ. Ideekavandi autoriteks on Helle-Triin Hansumäe, Paco Ulman, Andres Vare ja Hardi Lehemaa.
Posted by Maigi Magnus at 7:06 PM No comments:
Labels: linnaruum, mälestusmärk, monument, Olev Siinmaa, René Reinumäe, savi, skulptuur, Рене Рейнумяэ
Posted by Maigi Magnus at 9:51 PM No comments:
Betoonist lillekastid Lihula linnale
Lihula linna haljastus täienes sel suvel René Reinumäe valmistatud betoonist lillekastidega. Kastide mastaap oli tellija poolt ette antud, René paigutas kastile Lihula linna vapimotiivi.
Lihula vapivärvidest inspireerituna õitsevad kastides punase- ja valgeõielised lilled.
Lihula mõisa ees
René tööplatsil äsja vormist välja võetud lillekastiga.
Lihula lillekastid
Betoopnitööde käigus valmis ka aiamööblit. Laua pinna valamisel kasutas René valget betooni ja kummist pitsimustrilist vakstut.
Posted by Maigi Magnus at 1:06 PM No comments:
Labels: betoon, linnaruum, René Reinumäe
Kumu Kunstimuuseumi 5. korruse kaasaegse kunsti galeriis on 17.märtsist kuni 06. augustini 2017 avatud näitus "Anu Põder. Haprus on vaprus".
Maigi ja René näituse avamisel Anu Põdra töödega:
Maigi Magnus tegi näituse jaoks skulptor Anu Põdra seebist keeleskulptuuri reproduktsiooni. Selle roosa, mis on veekausis sulamas.
Anu Põdra seebist keele repro valmistamiseks modelleeris Maigi fotode põhjal plastiliinist keele, millest tegi kipsvormi, kuhu hiljem seebimassi valas ja kokku neli seebist keelt valmistas.
Plastiliinist keel valuribadega.
Kipsvorm.
Seebi keetmine.
Seebist keel
Seebiskulptuuridest innustatuna modelleeris René raudteeteemalise seebi. Praegu on meil vaid üksikud roosad versioonid sellest, aga tahaks teha neid mõnusalt tumedaid ja tummiselt tõrvaseid. Seebi modelleeris René eestiaegse raudteelaste sümboolika põhjal.
Posted by Maigi Magnus at 8:02 PM No comments:
Labels: Anu Põder, Maigi Magnus, skulptuur